OKRESNÁ PROKURATÚRA HUMENNÉ 
Štefánikova 1900/69, 066 42 Humenné 1	

Číslo: 2 Pv 96/16/7702-1	Humenné 05.10.2016 
EEČ: 2-55-59-2016
U Z N E S E N I E
Trestná vec:	obv. XXXXX a spol.
Trestný čin:	zločin: neodvedenie dane a poistného podľa § 277 odsek 1, odsek 2 písmeno b Trestného zákona
prečin: nezaplatenie dane a poistného podľa § 278 odsek 1 Trestného zákona
Rozhodol: 	prokurátor Okresnej prokuratúry Humenné 
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:  
XXXXX
dátum narodenia: XXXXX
trvalé bydlisko: 286 XXXXX
väzba: nie
ktorý je trestne stíhaný pre trestný čin:
-	zločin: neodvedenie dane a poistného podľa § 277 odsek 1, odsek 2 písmeno b Trestného zákona
štádium: dokonaný trestný čin
-	prečin: nezaplatenie dane a poistného podľa § 278 odsek 1 Trestného zákona
štádium: dokonaný trestný čin
na tom skutkovom základe, že:
1/
v období od 03/2015 do 07/2015, ako zodpovedná osoba konajúca za podnikateľský subjekt BLUMOS, s.r.o. so sídlom XXXXX, XXXXX 12, IČO: 46 870 938, ako odvádzateľ poistného, zrazil svojim zamestnancom zo mzdy finančné prostriedky na nemocenské poistenie, dôchodkové poistenie a poistenie v nezamestnanosti, avšak tieto v lehote splatnosti podľa zákona č. 461/2003 Z.z. o sociálnom poistení v znení neskorších predpisov neodviedol na účet Sociálnej poisťovne, pobočka XXXXX, čím takto svojím konaním za uvedené obdobie spôsobil Sociálnej poisťovni škodu v sume 1.898,91 €, 

2/
v období 03/2015 do 07/2015, ako zodpovedná osoba konajúca za podnikateľský subjekt BLUMOS, s.r.o. so sídlom XXXXX, XXXXX 12, IČO: 46 870 938, nezaplatil splatné poistné na nemocenské poistenie, starobné poistenie, invalidné poistenie, úrazové poistenie, garančné poistenie, poistenie v nezamestnanosti a do rezervného fondu solidarity, ktoré bol v zmysle zákona č. 461/2003 Z.z. o sociálnom poistení v znení neskorších predpisov povinný zaplatiť na účet Sociálnej poisťovne, pobočka XXXXX, čím takto svojím konaním za uvedené obdobie spôsobil Sociálnej poisťovni škodu v sume 5.125,80 €, 
3/
v období 03/2015 do 07/2015, ako zodpovedná osoba konajúca za podnikateľský subjekt BLUMOS, s.r.o. so sídlom XXXXX, XXXXX 12, IČO: 46 870 938, ako odvádzateľ poistného, zrazil svojim zamestnancom zo mzdy finančné prostriedky na poistné na verejné zdravotné poistenie, avšak tieto v lehote splatnosti podľa zákona č. 580/2004 Z. z. o zdravotnom poistení v znení neskorších predpisov neodviedol na účty Všeobecnej zdravotnej poisťovne, a.s., Zdravotnej poisťovne Dôvera, a.s. a Zdravotnej poisťovne Union, a.s., čím takto svojim konaním za uvedené obdobie spôsobil Všeobecnej  zdravotnej poisťovni, a.s. škodu v sume 416,11 €, Zdravotnej poisťovni Dôvera, a.s. škodu v sume 158,67 € a Zdravotnej poisťovni Union, a.s. škodu v sume 212,36 €, teda celkom škodu zdravotným poisťovniam v sume 787,14 €, 
4/
v období 03/2015 do 07/2015, ako zodpovedná osoba konajúca za podnikateľský subjekt BLUMOS, s.r.o. so sídlom XXXXX, XXXXX 12, IČO: 46 870 938, nezaplatil splatné poistné na verejné zdravotné poistenie za zamestnávateľa, ktoré bol v zmysle zákona č. 580/2004 Z. z. o zdravotnom poistení v znení neskorších predpisov povinný zaplatiť na účty Všeobecnej zdravotnej poisťovne, a.s., Zdravotnej poisťovne Dôvera, a.s. a Zdravotnej poisťovne Union, a.s., čím takto svojim konaním za uvedené obdobie spôsobil Všeobecnej  zdravotnej poisťovni, a.s. škodu v sume 1.040,44 €, Zdravotnej poisťovni Dôvera, a.s. škodu v sume 396,71 € a Zdravotnej poisťovni Union, a.s. škodu v sume 530,96 €, teda celkom škodu zdravotným poisťovniam v sume 1.968,11 €, 

teda celkovo neuhradil dlžné poistné za zamestnancov v sume 2.686,05 € a poistné za zamestnávateľa v sume 7.093 91 €, 

lebo zanikla trestnosť činu.
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
trvalé bydlisko: 268 XXXXX
väzba: nie
ktorý je trestne stíhaný pre trestný čin:
-	zločin: neodvedenie dane a poistného podľa § 277 odsek 1, odsek 2 písmeno b Trestného zákona
štádium: dokonaný trestný čin
forma trestnej súčinnosti: spolupáchateľ v skupinovej veci
-	prečin: nezaplatenie dane a poistného podľa § 278 odsek 1 Trestného zákona
štádium: dokonaný trestný čin
forma trestnej súčinnosti: spolupáchateľ v skupinovej veci
na tom skutkovom základe, že:
1/
v období od 03/2015 do 07/2015, ako zodpovedná osoba konajúca za podnikateľský subjekt BLUMOS, s.r.o. so sídlom XXXXX, XXXXX 12, IČO: 46 870 938, ako odvádzateľ poistného, zrazil svojim zamestnancom zo mzdy finančné prostriedky na nemocenské poistenie, dôchodkové poistenie a poistenie v nezamestnanosti, avšak tieto v lehote splatnosti podľa zákona č. 461/2003 Z.z. o sociálnom poistení v znení neskorších predpisov neodviedol na účet Sociálnej poisťovne, pobočka XXXXX, čím takto svojím konaním za uvedené obdobie spôsobil Sociálnej poisťovni škodu v sume 1.898,91 €, 

2/
v období 03/2015 do 07/2015, ako zodpovedná osoba konajúca za podnikateľský subjekt BLUMOS, s.r.o. so sídlom XXXXX, XXXXX 12, IČO: 46 870 938, nezaplatil splatné poistné na nemocenské poistenie, starobné poistenie, invalidné poistenie, úrazové poistenie, garančné poistenie, poistenie v nezamestnanosti a do rezervného fondu solidarity, ktoré bol v zmysle zákona č. 461/2003 Z.z. o sociálnom poistení v znení neskorších predpisov povinný zaplatiť na účet Sociálnej poisťovne, pobočka XXXXX, čím takto svojím konaním za uvedené obdobie spôsobil Sociálnej poisťovni škodu v sume 5.125,80 €, 
3/
v období 03/2015 do 07/2015, ako zodpovedná osoba konajúca za podnikateľský subjekt BLUMOS, s.r.o. so sídlom XXXXX, XXXXX 12, IČO: 46 870 938, ako odvádzateľ poistného, zrazil svojim zamestnancom zo mzdy finančné prostriedky na poistné na verejné zdravotné poistenie, avšak tieto v lehote splatnosti podľa zákona č. 580/2004 Z. z. o zdravotnom poistení v znení neskorších predpisov neodviedol na účty Všeobecnej zdravotnej poisťovne, a.s., Zdravotnej poisťovne Dôvera, a.s. a Zdravotnej poisťovne Union, a.s., čím takto svojim konaním za uvedené obdobie spôsobil Všeobecnej  zdravotnej poisťovni, a.s. škodu v sume 416,11 €, Zdravotnej poisťovni Dôvera, a.s. škodu v sume 158,67 € a Zdravotnej poisťovni Union, a.s. škodu v sume 212,36 €, teda celkom škodu zdravotným poisťovniam v sume 787,14 €, 
4/
v období 03/2015 do 07/2015, ako zodpovedná osoba konajúca za podnikateľský subjekt BLUMOS, s.r.o. so sídlom XXXXX, XXXXX 12, IČO: 46 870 938, nezaplatil splatné poistné na verejné zdravotné poistenie za zamestnávateľa, ktoré bol v zmysle zákona č. 580/2004 Z. z. o zdravotnom poistení v znení neskorších predpisov povinný zaplatiť na účty Všeobecnej zdravotnej poisťovne, a.s., Zdravotnej poisťovne Dôvera, a.s. a Zdravotnej poisťovne Union, a.s., čím takto svojim konaním za uvedené obdobie spôsobil Všeobecnej  zdravotnej poisťovni, a.s. škodu v sume 1.040,44 €, Zdravotnej poisťovni Dôvera, a.s. škodu v sume 396,71 € a Zdravotnej poisťovni Union, a.s. škodu v sume 530,96 €, teda celkom škodu zdravotným poisťovniam v sume 1.968,11 €, 

teda celkovo neuhradil dlžné poistné za zamestnancov v sume 2.686,05 € a poistné za zamestnávateľa v sume 7.093 91 €, 

lebo zanikla trestnosť činu.

Odôvodnenie:
	Uznesením vyšetrovateľa Odboru kriminálnej polície v Humennom sp. zn. ORP-186/2-VYS-HE-2016 zo dňa 20.04.2016 bolo začaté trestné stíhanie a ďalším uznesením  toho istého vyšetrovateľa pod rovnakou spisovou značkou zo dňa 16.06.2016 bolo vznesené obvinenie XXXXX a XXXXX za zločin neodvedenia dane a poistného podľa § 277 ods. 1, ods. 2 písm. a) Tr. zák. s poukazom na § 138 písm. b) Tr. zák. a prečin nezaplatenia dane a poistného podľa § 278 ods. 1 Tr. zák. na takých skutkových základoch, ako sú uvedené vo výrokovej časti tohto uznesenia. 

	XXXXX poprel spáchanie trestných činov, ktoré sa mu kladú za vinu, kde ako účelovú obhajobu uviedol, že zodpovednosť za úhradu platieb poisťovniam mal na starosti spoluobvinený XXXXX, pričom až z uznesenia o vznesení obvinenia a to zo znaleckého posudku zistil, že spoločnosť BLUMOS, s.r.o. XXXXX mala dostatok finančných prostriedkov na úhradu poistného  za seba ako zamestnávateľa, ako aj za svojich zamestnancov a napriek tomu tieto úhrady nevykonala. Obvinený bol presvedčený a mal vedomosť o nedostatku finančných prostriedkov tejto spoločnosti na úhradu predmetných odvodov, ako aj o blokácii obidvoch účtov tejto spoločnosti, pričom nemal vedomosť o stave pokladne.  
XXXXX  využil svoje právo a vo veci odoprel vypovedať.  
	Zo spáchania  trestných činov neodvedenia dane a poistného a nezaplatenia dane a poistného sú obvinení predovšetkým usvedčovaní výpoveďami zástupcov  poškodených strán XXXXX, XXXXX, XXXXX, XXXXX, výpoveďou svedkyne XXXXX, listinnými dôkazmi a to znaleckým posudkom z odboru ekonómie a manažmentu, odvetvia účtovníctva a daňovníctva, výpismi z účtov, prehľadmi dlžných súm a inými listinami. 

	Zo znaleckého posudku znalca z odboru ekonómie a manažmentu, odvetvia účtovníctva a daňovníctva XXXXX je zrejmé, že XXXXX a XXXXX ako zodpovedné  osoby konajúce za  podnikateľský subjekt BLUMOS, s.r.o., so sídlom XXXXX, XXXXX 12, IČO : 46 870 938 v čase splatnosti odvodov do Sociálnej poisťovne, pobočka XXXXX mali dostatok finančných prostriedkov na úhradu týchto odvodov za zamestnancov celkom vo výške 1.898,81 € a za zamestnávateľa celkom vo výške 5.125,80 € za obdobia mesiacov marec až júl 2015. Taktiež uvedení obvinení mali dostatok finančných prostriedkov na úhradu poistného za svojich zamestnancov za obdobie mesiacov marec až júl 2015 Všeobecnej zdravotnej poisťovni, a.s. vo výške 416,11 €, Zdravotnej poisťovni Dôvera, a.s. vo výške 158,67 € a Zdravotnej poisťovni UNION, a.s. vo výške 212,36 €, celkom týmto poisťovniam za zamestnancov mohli uhradiť poistné vo výške 787,14 €.  Obvinení tiež mohli uhradiť za predmetné obdobie ako konatelia spoločnosti BLUMOS, s.r.o. XXXXX poistné  za túto spoločnosť ako zamestnávateľa Všeobecnej zdravotnej poisťovni a.s., vo výške 1.040,44 €, Zdravotnej poisťovni Dôvera, a.s. vo výške 396,71 €, Zdravotnej poisťovni UNION, a.s. vo výške 530,96 €, t.j. celkom uvedeným zdravotným poisťovniam mohli uhradiť za túto spoločnosť ako zamestnávateľa poistné vo výške 1.968,11 €.  

	Sv. pošk. XXXXX, zástupkyňa Sociálnej poisťovne, pobočka XXXXX potvrdila vo svojej výpovedi nezaplatenie poistného zo strany spoločnosti BLUMOS, s.r.o. XXXXX za seba ako zamestnávateľa vo výške 5.857,77 € a za svojich zamestnancov vo výške 2.171,70 €. 

	Sv. pošk. XXXXX, zástupkyňa poisťovne UNION, zdravotná poisťovňa, a.s. Košice  taktiež potvrdila nezaplatenie poistného za seba ako zamestnávateľa ako aj za svojich zamestnancov zo strany spoločnosti BLUMOS, s.r.o. XXXXX za obdobie september 2013 až december 2015 celkom vo výške 1.369,72 €.

	Sv. pošk. XXXXX, zástupkyňa Zdravotnej poisťovne Dôvera uviedla, že spoločnosť BLUMOS, s.r.o. XXXXX  za obdobie mesiacov jún 2014 až december 2015 má nedoplatky na poistnom za seba ako zamestnávateľa vo výške 1.198,47 €, ako aj za svojich zamestnancov vo výške 479,33 €, t.j. celkom vo výške 1.677,80 €.

	Sv. pošk. XXXXX, zástupkyňa Všeobecnej zdravotnej poisťovne, pobočka XXXXX vypovedala, že BLUMOS, s.r.o. XXXXX má za obdobie február 2015 až december 2015 nedoplatky na poistnom ich poisťovni celkom vo výške 2.044,43 €, plus 50,- € trovy, kde z uvedenej sumy predstavuje dlžné poistné za zamestnancov sumu  584,05 € a za zamestnávateľa sumu 1.460,38 €.

	Z príjmového pokladničného dokladu Všeobecnej zdravotnej poisťovne, a.s. Bratislava zo dňa 20.09.2016 je zrejmé, že spoločnosť BLUMOS, s.r.o. XXXXX im uhradila  poistné celkom vo výške 1.352,57 € a ku dňu 20.09.2016 neevidujú voči tejto spoločnosti žiadnu pohľadávku na poistnom na verejné zdravotné poistenie. Z potvrdenia tejto poisťovne zo dňa 20.09.2016 tiež vyplýva, že bolo uhradené celé dlžné poistné za obdobie mesiacov marec až júl 2015.

	Z príjmových pokladničných dokladov UNION zdravotnej poisťovne, a.s. Bratislava vyplýva, že spoločnosť BLUMOS, s.r.o. XXXXX dňa 20.09.2016 uhradila poistné v hotovosti  za mesiace jún a júl 2015 celkom vo výške 188,12 €, za mesiace marec až máj 2015 celkom vo výške 555,20 €. 

	Z príjmových pokladničných dokladov Sociálnej poisťovne, pobočka XXXXX zo dňa 21.09.2016 je zrejmé, že spoločnosť BLUMOS, s.r.o. XXXXX uhradila  poistné za seba ako zamestnávateľa vo výške 5.125,80 € a za svojich zamestnancov vo výške 1.898,91 € za obdobia mesiacov marec 2015 až júl 2015.

	Z fotokópií poštových poukazov  zo dňa 23.09.2016 vyplýva, že spoločnosť BLUMOS, s.r.o. XXXXX uhradila  za seba ako zamestnávateľa, ako aj za svojich zamestnancov poistné Zdravotnej poisťovni Dôvera, a.s. za mesiace marec 2015 až júl 2015 v sumách 121,80 €, 118,38 €, 221,89 €, 8,40 € a 84,91 €.

	Súčasťou spisového materiálu v predmetnej trestnej veci sú aj trestné oznámenia, tabuľky dlžných súm neodvedeného poistného a nezaplateného poistného, výpis z obchodného registra, účtovné doklady za obdobia rokov 2014 až 2016, rozhodnutie Sociálnej poisťovne, pobočka XXXXX, výpisy z účtov bánk a pobočiek zahraničných bánk na území Slovenskej republiky, daňové priznania, odpisy z registra trestov, výpisy z Ústrednej evidencie priestupkov MV SR a iné listiny.  

  	V zmysle ustanovenia § 215 ods. 1 písm. h) Tr. por., prokurátor zastaví trestné stíhanie, ak zanikla trestnosť činu.

	Podľa § 86 ods. 1 písm. e) Tr. zák. trestnosť trestného činu zaniká aj vtedy, ak ide o trestný čin neodvedenia dane a poistného podľa § 277 alebo nezaplatenia dane podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

	Z vyššie uvedeného vykonaného dokazovania je zrejmé, že obvinení XXXXX a XXXXX  spáchali zločin neodvedenia dane a poistného podľa § 277 ods. 1, 2 písm. b) Tr. zák. s poukazom na § 138 písm. b) Tr. zák. a prečin nezaplatenia dane a poistného podľa § 278 ods. 1 Tr. zák., ktoré sa im kladú za vinu, pričom počas vyšetrovania uhradili celé dlžné poistné Sociálnej poisťovni, pobočka XXXXX, Všeobecnej zdravotnej poisťovni, a.s., pobočka XXXXX, Zdravotnej poisťovni Dôvera, a.s., Bratislava a UNION zdravotnej poisťovni, a.s. Bratislava za zamestnancov, ako aj za zamestnávateľa a to za spoločnosť BLUMOS, s.r.o., so sídlom XXXXX, XXXXX 12, IČO: 46 870 938,  čím do úvahy prichádza účinná ľútosť v zmysle ustanovenia § 86 ods. 1 písm. e) Tr. zák., nakoľko trestnosť tohto trestného činu zaniká a je potrebné zastaviť  trestné stíhanie voči ich osobám.  
  
	Vzhľadom na uvedené okolnosti bolo potrebné rozhodnúť tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Stanislav Figľár 
prokurátor